2017. gada 27. jūnijā Noteikumi Nr. 360

Rīgā (prot. Nr. 32  14. §)

**Rīgas vēstures un kuģniecības muzeja**

**publisko maksas pakalpojumu cenrādis**

Izdoti saskaņā ar

Likuma par budžetu un finanšu vadību

5. panta devīto daļu

1. Noteikumi nosaka Rīgas vēstures un kuģniecības muzeja (turpmāk – muzejs) publisko maksas pakalpojumu cenrādi (turpmāk – cenrādis).

2. Muzejs sniedz publiskos maksas pakalpojumus saskaņā ar cenrādi ([pielikums](http://likumi.lv/doc.php?id=252753#piel0)).

3. Par cenrāža 1.1.1., 1.2.1., 1.2.2., 1.2.4., 1.3.1., 1.3.3., 1.3.6., 1.4., 1.5. un 1.6. apakšpunktā minētajiem pakalpojumiem maksu neiekasē no:

3.1. bērniem līdz septiņu gadu vecumam;

3.2. diviem pedagogiem, kas pavada pirmsskolas izglītības iestāžu izglītojamo grupu vai izglītojamo grupu (grupā vismaz 10 izglītojamie – pamat­izglītības vai vispārējās vidējās izglītības iestāžu izglītojamie, kā arī profesionālās pamatizglītības vai profesionālās vidējās izglītības iestāžu izglītojamie);

3.3. bāreņiem un bez vecāku gādības palikušiem bērniem, dienas aprūpes centra, krīzes centra un internātskolas audzēkņiem, kā arī bērniem, kas ievietoti sociālās rehabilitācijas centrā (uzrādot statusu apliecinošu dokumentu), un tos pavadošajām personām (viens pedagogs vai viena persona uz 10 bērniem vai audzēkņiem);

3.4. personām līdz 18 gadu vecumam ar invaliditāti, personām ar I un II grupas invaliditāti (uzrādot invaliditātes apliecību) un no vienas personas, kas pavada personu līdz 18 gadu vecumam ar invaliditāti vai personu ar I grupas invaliditāti;

3.5. augstskolu pilna laika studentiem (uzrādot apliecību), kas studē vēsturi, studiju procesa ietvaros – muzeja ekspozīcijā centrālajā ēkā;

3.6. profesionālās vidējās izglītības iestāžu izglītojamiem un augstskolu pilna laika studentiem (uzrādot apliecību), kas apgūst vai studē jūrniecību, izglītības vai studiju procesa ietvaros – muzeja ekspozīcijā centrālajā ēkā un muzeja struktūrvienības "Ainažu jūrskolas muzejs" ekspozīcijā;

3.7. augstskolu pilna laika studentiem (uzrādot apliecību), kas studē vēsturi, vizuālo un lietišķo mākslu, dizainu, kultūras vēsturi, studiju procesa ietvaros – muzeja struktūrvienībā "Mencendorfa nams";

3.8. profesionālās vidējās izglītības iestāžu izglītojamiem un augstskolu pilna laika studentiem (uzrādot apliecību), kas apgūst vai studē fotogrāfiju, izglītības vai studiju procesa ietvaros – muzeja struktūrvienībā "Latvijas Fotogrāfijas muzejs";

3.9. Latvijas Kultūras akadēmijas pilna laika studentiem (uzrādot apliecību), kas apgūst muzeoloģiju un kultūras mantojumu, un dalībniekiem, kas apgūst Latvijas Kultūras akadēmijas īstenoto muzeju darbinieku tālākizglītības kursu, – visās muzeja struktūrvienībās;

3.10. daudzbērnu ģimenēm (uzrādot Latvijas Goda ģimenes apliecību "3+ Ģimenes karte" un personu apliecinošu dokumentu vai daudzbērnu ģimenes statusu apliecinošus dokumentus);

3.11. politiski represētām personām (uzrādot apliecību);

3.12. Latvijas muzeju darbiniekiem (uzrādot apliecību);

3.13. Starptautiskās muzeju padomes (*ICOM*) biedriem (uzrādot biedra karti);

3.14. muzeja drauga kartes īpašniekiem (uzrādot karti un personu apliecinošu dokumentu) un no vienas personas, kas pavada muzeja drauga kartes īpašnieku;

3.15. plašsaziņas līdzekļu pārstāvjiem, kas atspoguļo norises muzejā (uzrādot preses karti);

3.16. grupas (ne mazāk par 10 apmeklētājiem) vadītāja (gida);

3.17. muzeja apmeklētājiem Starptautiskajā muzeju dienā 18. maijā;

3.18. muzeja apmeklētājiem dienā, kad norisinās ikgadējā starptautiskā akcija "Muzeju nakts", – no plkst. 19.00.

4. Maksu par cenrāža 1. punktā minētajiem pakalpojumiem neiekasē no muzeja popularitāti veicinošu vizīšu organizatoriem (iesniedzot vizītes organizatora iesniegumu), goda viesiem, izglītības un kultūras nozares institūciju pārstāvjiem, valsts reprezentatīvās funkcijas nodrošinātājiem un muzeja atbalstītājiem (sponsoriem) (uzrādot muzeja ielūgumu), nepārsniedzot 0,5 % apmeklējumu no kopējā pasākumu biļešu skaita gada laikā.

5. Maksai par cenrāža 1.1.1., 1.2.1., 1.2.2., 1.2.4., 1.3.1., 1.3.3., 1.3.6., 1.4., 1.5. un 1.6. apakšpunktā minētajiem pakalpojumiem muzeja noteiktajās akciju dienās piemēro 50 % atlaidi.

6. Maksai par cenrāža 1.3.1., 1.3.3. un 1.3.6. apakšpunktā minētajiem pakalpojumiem apmeklētājiem grupā (sākot no 15 personām, neskaitot grupas vadītāju (pedagogu vai gidu)) piemēro 20 % atlaidi.

7. Maksai par cenrāža 4.1. apakšpunktā minētajiem pakalpojumiem, ja tiek rīkoti nekomerciāli kultūras vai izglītības pasākumi bērniem līdz septiņu gadu vecumam, pirmsskolas izglītības iestāžu, pamatizglītības vai vispārējās vidējās izglītības iestāžu izglītojamiem, profesionālās pamatizglītības vai profesionālās vidējās izglītības iestāžu izglītojamiem, augstskolu studentiem, kā arī labdarībai vai ja tos organizē valsts tiešās pārvaldes iestādes, piemēro 50 % atlaidi.

8. Muzejs maksu par pakalpojumiem iekasē:

8.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

8.2. skaidrā naudā muzeja kasē;

8.3. muzejā ar maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina.

9. Atzīt par spēku zaudējušiem Ministru kabineta 2013. gada 17. septembra noteikumus Nr. 856 "Rīgas vēstures un kuģniecības muzeja publisko maksas pakalpojumu cenrādis" (Latvijas Vēstnesis, 2013, 184. nr.).

Ministru prezidents Māris Kučinskis

Kultūras ministre Dace Melbārde